



„Acest dosar de transfer a fost primit de ministerul Afacerilor externe și va fi expediat ministerului Justiției, în această zi (marți, n.r.)”,  arată publicația din Madagascar. 



Acesta ar fi cerut azil în Madagascar, iar protecția sa ține de competența Înaltului Comisariat al ONU pentru refugiați.  L'Express de Madagascar adaugă, citând surse din acest program al ONU, care au preferat să-și păstreze anonimatul, că „acest om are dreptul de a aștepta răspunsul la cererea examinată de Înalta Curte de Justiție și prevăzută în 21 ianuarie 2020.  Între timp, nu îl putem forța să părăsească țara unde caută azil”. 



„Acest solicitant a debarcat aici și a construit un mare hotel la Antsiranana, unde a adus alte persoane importante pentru a construi companii, sinonim cu dezvoltarea acestei regiuni”, au adăugat sursele citate. 



Publicația citată mai arată că prietena lui Radu Mazăre a fost eliberată, dar fostul primar al Constanței rămâne în arest preventiv. 

Ulterior, anunțul privind extrădarea fostului primar a fost făcut și de ministrul interimar al Justiției, Ana Birchall.  Ea a precizat că Ministerul Justiției a fost sesizat și informat oficial marți, la ora 17.19, de către biroul național Interpol că procedura de extrădare a lui Radu Mazăre a fost admisă de către autoritățile din Madagascar. 

Din acest moment, sunt puse în aplicare în regim de urgență dispozițiile privind preluarea din Madagascar a lui Radu Mazăre, sub escortă, de către autoritățile competente din România, a mai spus Birchall. 





Ministerul Justiției a transmis luni documentele necesare în vederea extrădării fostului primar al Constanței, Radu Mazăre, din Madagascar, luni la ora 09.00 acestea fiind primite de Ministerul Justiției din Madagascar.